text: Endnu en lys-fest på kasernen
  05 maj 2013 kl. 11.49
  Haderslev markerede befrielsen ved den årlige lys-fest på kasernen - men hvor længe endnu?
  De levende lys blev tændt. Orkestret fra Slesvigske Fodregiment spillede op, og Dannebrog gik helt til tops, sådan som det har været i årevis ved lys-festen i Haderslev.
  
  Hvad sker der?
  I år var det alligevel en lidt speciel begivenhed. Lys-festen finder sted på kasernen, som igen har været truet af lukning.
  For mindre end to måneder siden blev den reddet på bekostning af kasernen i Sønderborg, der nu lukker. Men den næste kamp er allerede gået i gang. For hvad vil forsvaret og politikerne bruge kasernen i Haderslev til?
  Ifølge Haderslev Kasernes venner har Forsvarskommandoen allerede meldt ud, at det kun er de nuværende arbejdspladser, der bliver på kasernen, og nu spekulerer kasernens venner på, hvad det indebærer.
  